proxectonos/corpus_dominio_legal_administrativo_tmp huggingface dataset:
CORRECCIÓN de erros.-Resolución do 19 de febreiro de 2009, da Secretaría Xeral de Comunicación, pola que se ditan normas para garantir os servizos esenciais durante a folga convocada polo persoal da empresa Eulen Seguridade, S.A. subcontratista da Compañía de Radio Televisión de Galicia a partir das 00.00 horas do día 25 de febreiro de 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/03/2009

Advertido erro na devandita resolución, do 19 de febreiro de 2009, publicada no Diario Oficial de Galicia nº 38, do 24 de febreiro, é necesario facer a seguinte corrección:
Na exposición de motivos, páxina 3.850, no considerando cuarto, deberase engadir un parágrafo cos seguintes termos: «Dado o carácter indefinido da convocatoria da folga, é necesario, así mesmo, establecer os servizos mínimos que garantan o normal desenvolvemento dos servizos subcontratados, unha vez finalizadas as referidas eleccións autonómicas, e mentres se manteña a convocatoria de folga indefinida».
Na páxina 3.850, anexo, no encabezamento deste, onde di: «Servizos mínimos durante o día 25 de febreiro», debe dicir: «Servizos mínimos a partir das 00.00 horas do día 25 de febreiro de 2009».
Na páxina 3.850, anexo, deberase engadir:
«Primeiro.-Servizos mínimos ata as 24.00 horas do día 1 de marzo de 2009: os que figuran na Resolución do 19 de febreiro de 2009».
«Segundo.-Servizos mínimos a partir das 00.00 do día 2 de marzo de 2009:
Empresa Eulen Seguridade, S.A.
Días laborables:
Quenda de mañá: 50% do cadro de persoal de vixilancia e seguridade.
Quenda de tarde: 67% do cadro de persoal de vixilancia e seguridade.
Quenda de noite: 100% do cadro de persoal de vixilancia e seguridade.
Domingos e festivos (quendas reducidas):
Quenda de mañá: 100% do cadro de persoal de vixilancia e seguridade.
Quenda de tarde: 100% do cadro de persoal de vixilancia e seguridade.
Quenda de noite: 100% do cadro de persoal de vixilancia e seguridade».
CORRECCIÓN de erros.-Resolución do 19 de febreiro de 2009, da Secretaría Xeral de Comunicación, pola que se ditan normas para garantir os servizos esenciais durante a folga convocada polo persoal da empresa S.G. Ferpesa, S.L. subcontratista da Compañía de Radio Televisión de Galicia a partir das 00.00 horas do día 25 de febreiro de 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/03/2009

Advertido erro na devandita resolución, publicada no Diario Oficial de Galicia nº 38, do 24 de febreiro de 2009, é necesario facer a seguinte corrección:
Na exposición de motivos, páxina 3.851, no considerando cuarto, deberase engadir un parágrafo cos seguintes termos: «Dado o carácter indefinido da convocatoria da folga, é necesario, así mesmo, establecer os servizos mínimos que garantan o normal desenvolvemento dos servizos subcontratados, unha vez finalizadas as referidas eleccións autonómicas, e mentres se manteña a convocatoria de folga indefinida».
Na páxina 3.851, anexo, no encabezamento deste, onde di: «Servizos mínimos durante o día 25 de febreiro», debe dicir: «Servizos mínimos a partir das 00.00 horas do día 25 de febreiro de 2009».
Na páxina 3.851, anexo, deberase engadir:
«Primeiro.-Servizos mínimos ata as 24.00 horas do día 1 de marzo de 2009: os que figuran na Resolución do 19 de febreiro de 2009».
«Segundo.-Servizos mínimos a partir das 00.00 do día 2 de marzo de 2009:
Empresa S.G. Ferpesa, S.L.
Quenda de maná: 3 limpadores/as.
Quenda de tarde: 1 limpador/a».
CORRECCIÓN de erros.-Resolución do 19 de febreiro de 2009, da Secretaría Xeral de Comunicación, pola que se ditan normas para garantir os servizos esenciais durante a folga convocada polo persoal da empresa Serunión, S.A. subcontratista da Compañía de Radio Televisión de Galicia a partir das 00.00 horas do día 25 de febreiro de 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/03/2009

Advertido erro na devandita resolución, publicada no Diario Oficial de Galicia nº 38, do 24 de febreiro de 2009, é necesario facer a seguinte corrección:
Na exposición de motivos, páxina 3.849, no considerando cuarto, deberase engadir un parágrafo cos seguintes termos: «Dado o carácter indefinido da convocatoria da folga, é necesario, así mesmo, establecer os servizos mínimos que garantan o normal desenvolvemento dos servizos subcontratados, unha vez finalizadas as referidas eleccións autonómicas, e mentres se manteña a convocatoria de folga indefinida».
Na páxina 3.850, anexo, no encabezamento deste, onde di: «Servizos mínimos durante o día 25 de febreiro», debe dicir: «Servizos mínimos a partir das 00.00 horas do día 25 de febreiro de 2009».
Na páxina 3.850, anexo, deberase engadir:
«Primeiro.-Servizos mínimos ata as 24.00 horas do día 1 de marzo de 2009: os que figuran na Resolución do 19 de febreiro de 2009».
«Segundo.-Servizos mínimos a partir das 00.00 do día 2 de marzo de 2009:
Empresa Serunión, S.A.
Quenda do xantar: 1 cociñeiro/a durante seis horas diarias, 1 camareiro/a durante 4 horas diarias e un ASL durante 6 horas diarias.
Quenda de cea: 1 cociñeiro/a durante 4 horas, 1 camareiro/a durante 4 horas e un ASL durante 4 horas».
CORRECCIÓN de erros.-Resolución do 19 de febreiro de 2009, da Secretaría Xeral de Comunicación, pola que se ditan normas para garantir os servizos esenciais durante a folga convocada polo persoal da empresa Lamas Peluqueros, S.L. subcontratista da Compañía de Radio Televisión de Galicia a partir das 00.00 horas do día 25 de febreiro de 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/03/2009

Advertido erro na devandita resolución, publicada no Diario Oficial de Galicia nº 38, do 24 de febreiro de 2009, é necesario facer a seguinte corrección:
Na páxina 3.848, no encabezamento, onde di: «empresa Lamas Peluqueros, S.L.», debe dicir: «empresa Teresa Lamas Vázquez».
Na exposición de motivos, páxina 3.849, no considerando cuarto, deberase engadir un parágrafo cos seguintes termos: «Dado o carácter indefinido da convocatoria da folga, é necesario, así mesmo, establecer os servizos mínimos que garantan o normal desenvolvemento dos servizos subcontratados, unha vez finalizadas as referidas eleccións autonómicas, e mentres se manteña a convocatoria de folga indefinida».
Na páxina 3.849, anexo, no encabezamento deste, onde di: «Servizos mínimos durante o día 25 de febreiro», debe dicir: «Servizos mínimos a partir das 00.00 horas do día 25 de febreiro de 2009».
Na páxina 3.849, anexo, onde di: «Empresa Lamas Peluqueros, S.L.» debe dicir: «Empresa Teresa Lamas Vázquez».
Na páxina 3.849, anexo débense engadir:
«Primeiro.-Servizos mínimos ata as 24.00 horas do día 1 de marzo de 2009: os que figuran na Resolución do 19 de febreiro de 2009».
«Segundo.-Servizos mínimos a partir das 00.00 do día 2 de marzo de 2009:
Empresa Teresa Lamas Vázquez.
De 7.30 horas a 15.00 horas de luns a venres: 1 perruqueiro/a.
De 15.00 horas a 21 horas de luns a venres: 1 perruqueiro/a.
Sábados: 1 perruqueiro/a.
Domingos: 1 perruqueiro/a».
RESOLUCIÓN do 4 de febreiro de 2009, da Secretaría Xeral de Relacións Institucionais, pola que se dá publicidade aos convenios de colaboración subscritos pola Vicepresidencia da Igualdade e do Benestar nos meses de setembro, outubro, novembro e decembro de 2008.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 02/03/2009

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración recollidos no artigo 4.1º.c) da Lei de contratos do sector público, subscritos pola Vicepresidencia da Igualdade e do Benestar nos meses de setembro, outubro, novembro e decembro do ano 2008 e que se relacionan no anexo a esta resolución.
Santiago de Compostela, 4 de febreiro de 2009.
Xoán Antón Pérez-Lema López
Secretario xeral de Relacións Institucionais
Ver referencia pdf "04200D003P046.PDF"
Ver referencia pdf "04200D004P048.PDF"
CORRECCIÓN de erros.-Orde do 29 de xaneiro de 2009 pola que se establecen as bases que rexen as axudas a mozos e mozas para a realización de cursos de idiomas en calquera dos Estados membros da Unión Europea e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 02/03/2009

Advertido erro na devandita orde, publicada no Diario Oficial de Galicia nº 29, do 11 de febreiro de 2009, cómpre efectuar a seguinte corrección:
Na páxina 2.781, anexo II, parágrafo terceiro, onde di: «Información tributaria: datos que posúa a Axencia Tributaria do imposto sobre a renda das persoas físicas do exercicio 2006», debe dicir: «Información tributaria: datos que posúa a Axencia Tributaria do imposto sobre a renda das persoas físicas do exercicio 2007».
RESOLUCIÓN do 26 de febreiro de 2009 pola que se lles dá publicidade aos beneficiarios das axudas concedidas para o desenvolvemento de proxectos audiovisuais en lingua galega.
CONSELLERÍA DE CULTURA E DEPORTE — III. OUTRAS DISPOSICIÓNS — 17/03/2009

Esta consellería resolveu a publicación da relación de beneficiarios, que se especifican no anexo, das axudas concedidas no ano 2008 ao abeiro da Orde do 27 de maio de 2008 pola que se establecen as bases reguladoras que rexerán as axudas destinadas ao desenvolvemento de proxectos audiovisuais en lingua galega.
Estas axudas fináncianse con cargo á aplicación orzamentaria 12.02.432C.770.0 da Lei de orzamentos xerais da Comunidade Autónoma de Galicia para o ano 2008.
O que se fai público para xeral coñecemento.
Santiago de Compostela, 26 de febreiro de 2009.
Ánxela Bugallo Rodríguez
Conselleira de Cultura e Deporte
Ver referencia pdf "05300D007P062.PDF"
RESOLUCIÓN do 18 de febreiro de 2009, da Secretaría Xeral da Consellería de Presidencia, Administracións Públicas e Xustiza, pola que se lle dá publicidade aos convenios de colaboración subscritos por esta consellería no terceiro cuadrimestre do ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/03/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo primeiro.-Darlle publicidade á relación dos convenios subscritos pola Consellería de Presidencia, Administracións Públicas e Xustiza no ano 2008, que se incorporan como anexo a esta resolución e que non foron publicitados na resolución do 20 de xaneiro de 2009 da Secretaría Xeral da Consellería de Presidencia, Administracións Públicas e Xustiza, publicado no DOG número 24, do 4 de febreiro.
Santiago de Compostela, 18 de febreiro de 2009.
Santiago Antonio Roura Gómez
Secretario xeral da Consellería de Presidencia,
Administracións Públicas e Xustiza
Ver referencia pdf "05300D005P052.PDF"
RESOLUCIÓN do 20 de febreiro de 2009 pola que se lles dá publicidade aos convenios de colaboración subscritos por este organismo no último cuadrimestre de 2008.
INSTITUTO GALEGO DE SEGURIDADE E SAÚDE LABORAL — III. OUTRAS DISPOSICIÓNS — 03/03/2009

O artigo 11.1º da Lei 4/2006, do 30 de xuño, de transparencia e de boas prácticas na Administración pública galega, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
DISPOÑO:
Artigo único.-Dar publicidade á relación dos convenios subscritos polo Instituto Galego de Seguridade e Saúde Laboral no último cuadrimestre de 2008, que se incorpora como anexo a esta resolución.
Santiago de Compostela, 20 de febreiro de 2009.
Miguel José Martínez Losada
Director do Instituto Galego de Seguridade e Saúde Laboral
Ver referencia pdf "04300D018P109.PDF"
RESOLUCIÓN do 13 de febreiro de 2009, da Dirección Xeral de Saúde Pública, pola que se fai pública a realización dun curso homologado de nivel cualificado para a obtención do carné de aplicador/manipulador de biocidas.
CONSELLERÍA DE SANIDADE — III. OUTRAS DISPOSICIÓNS — 03/03/2009

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma, a homologación de tales cursos e, no seu artigo 9, a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicadores/manipuladores de praguicidas de uso ambiental e uso na industria alimentaria, nivel cualificado, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitados pola entidade Biocontrol e Calidade Alimentaria, S.L.U., de acordo coas seguintes bases:
1. Denominación do curso.
Curso de aplicador/manipulador de biocidas, nivel cualificado.
2. Entidade organizadora.
Biocontrol e Calidade Alimentaria, S.L.U.
3. Data.
O curso impartirase dous días por semana nos meses de abril, maio e xuño de 2009 polas tardes, das 16.00 ás 21.30 h.
Os días 28, 30 de abril, 5, 7, 12, 14, 19, 21, 26, 28 de maio e 2, 4 de xuño de 2009.
4. Duración.
60 horas (avaliación 1 hora).
5. Lugar de celebración.
Instalacións de Biocontrol e Calidade Alimentaria, S.L.U.
Av. Primo de Rivera 4-2º, local 6-7. 15006 A Coruña.
6. Número de prazas.
Máximo 20 alumnos.
7. Dirixido a.
Responsables técnicos das empresas que apliquen e/ou manipulen produtos biocidas.
8. Criterios de selección.
Por rigorosa orde de recepción de solicitude de inscrición.
9. Presentación de solicitudes.
Segundo o modelo do anexo I.
Ver referencia pdf "04300D011P057.PDF"
11. Certificado de superación do curso:
É obrigatoria a asistencia a todas as sesións do curso. Rematado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co que poderá solicitar á Dirección Xeral de Saúde Pública da Consellería de Sanidade o carné de aplicador/manipulador de Biocidas, nivel cualificado.
Santiago de Compostela, 13 de febreiro de 2009.
Ramón Medina González-Redondo
Director xeral de Saúde Pública
Ver referencia pdf "04300D013P059.PDF"
CORRECCIÓN de erros.-Orde do 11 de decembro de 2008 pola que se establece a convocatoria pública para a programación de accións formativas dirixidas prioritariamente aos traballadores e traballadoras desempregados/as na Comunidade Autónoma de Galicia correspondente ao ano 2009.
CONSELLERÍA DE TRABALLO — III. OUTRAS DISPOSICIÓNS — 03/03/2009

Advertidos erros na devandita orde, publicada no Diario Oficial de Galicia nº 245 do xoves 18 de decembro de 2008, cómpre efectuar a seguinte corrección:
No preámbulo, páxina 22.558, onde di: «que figuran no proxecto de lei de orzamentos xerais da Comunidade Autónoma para o ano 2009, con códigos de proxecto 200700645, 200114421, 200114422, 200214461», debe dicir: «que figuran no proxecto de lei de orzamentos xerais da Comunidade Autónoma para o ano 2009, con código de proxecto 200901008».
ORDE do 20 de febreiro de 2009 pola que se amplía o prazo de presentación de solicitudes previsto na Orde do 29 de xaneiro de 2009, pola que se establecen as bases reguladoras das axudas aos plans de reestruturación e reconversión de viñedo en Galicia e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 03/03/2009

A Consellería do Medio Rural convocou, para o ano 2009, as axudas aos plans de reestruturación e reconversión de viñedo en Galicia mediante a Orde do 29 de xaneiro (Diario Oficial de Galicia nº 24, do 4 de febreiro).
No artigo 23 da dita orde, establécese que o prazo de presentación de solicitudes será dun mes, contado a partir do día seguinte ao da publicación da orde no Diario Oficial de Galicia.
Debido á cuantiosa e, en ocasións, complexa, documentación que teñen que presentar os beneficiarios destas axudas, e tendo en conta que a convocatoria correspondente ao ano 2009 é a primeira ao abeiro da nova normativa que desenvolve a Organización Común do Mercado Vitivinícola, OCM, considérase necesario ampliar o prazo máximo de presentación de solicitudes establecido na antedita orde.
En consecuencia, de conformidade co previsto no artigo 30.I.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia,
DISPOÑO:
Artigo único.
Amplíase ata o día 20 de marzo de 2009, incluído este, o prazo de presentación de solicitudes de axudas aos plans de reestruturación e reconversión de viñedo en Galicia para a convocatoria 2009.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de febreiro de 2009.
Alfredo Suárez Canal
Conselleiro do Medio Rural
CORRECCIÓN de erros.-Orde do 17 de febreiro de 2009 pola que se convocan bolsas de formación de tecnólogos e persoal de apoio á investigación, bolsas de prácticas para os recentemente titulados en especialidades agrarias, forestais, veterinaria, tecnoloxía dos alimentos e bioloxía e bolsas de prácticas para alumnos e recentemente titulados de formación profesional da familia agraria.
CONSELLERÍA DO MEDIO RURAL — III. OUTRAS DISPOSICIÓNS — 03/03/2009

Advertidos erros na citada orde, publicada o día 23 de febreiro de 2009 no Diario Oficial de Galicia nº 37, cómpre efectuar as seguintes correccións:
No artigo 3.4º, páxina 3.772, onde di: «Para todas as categorías de bolsas entenderase por recentemente titulado aquela persoa que obtivese a titulación entre o mes de xuño do ano 2008 e a data de remate do prazo de presentación de solicitudes destas bolsas.», debe dicir: «Para todas as categorías de bolsas entenderase por recentemente titulado aquela persoa que obtivese a titulación entre o mes de xuño do ano 2007 e a data de remate do prazo de presentación de solicitudes destas bolsas».
No anexo I, páxina 3.776, onde di: «Titulado no ciclo medio de elaboración de viño e outras bebidas», debe dici:r «Titulado no ciclo superior de industria alimentaria ou titulado no ciclo medio de elaboración de viño e outras bebidas».
ORDE do 17 de novembro de 2009 pola que se amplía o crédito orzamentario da Orde do 17 de abril de 2009 pola que se establecen as bases reguladoras para a concesión, en réxime de concorrencia competitiva, das axudas á paralización definitiva dos buques pesqueiros, financiadas co Fondo Europeo da Pesca, e se convocan para o exercicio 2009.
CONSELLERÍA DO MAR — III. OUTRAS DISPOSICIÓNS — 27/11/2009

A Orde do 17 de abril de 2009, pola que se establecen as bases reguladoras para a concesión en réxime de concorrencia competitiva das axudas á paralización definitiva dos buques pesqueiros financiadas co Fondo Europeo de Pesca e se convocan para o exercicio 2009 (DOG nº 78, do 23 de abril) establece no seu artigo 4 que os importes fixados en cada convocatoria se poderá ampliar sen que iso dea lugar a un novo prazo de presentación de solicitudes.
O contexto da situación económica do sector pesqueiro, a demanda de solicitudes para acollerse ás devanditas axudas e a existencia de remanente de fondos existentes, xustifican incrementar o crédito da devandita orde de feito que permita achegar as axudas a un maior número de beneficiarios.
Considerando todo o dito anteriormente é polo que cómpre ampliar o importe da contía máxima das axudas que poderán ser concedidas ao abeiro da Orde do 17 de abril de 2009 sen que iso dea lugar a un novo prazo de presentación de solicitudes.
Por todo o exposto e no uso das facultades que me foron conferidas,
Dispoño:
Artigo único.-Amplíase o importe do crédito máximo de concesión das axudas ao abeiro da Orde do 17 de abril de 2009 en 321.464 euros, con cargo á aplicación 50.02.723A.770.1 dos orzamentos xerais da Comunidade Autónoma de Galicia para o ano 2009.
Disposición derradeira
Única.-Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 17 de novembro de 2009.
Rosa María Quintana Carballo
Conselleira do Mar
ORDE do 8 de outubro de 2009 pola que se dispón o cesamento de membros do Consello Galego de Cooperativas.
CONSELLERÍA DE TRABALLO E BENESTAR — II. AUTORIDADES E PERSOAL — 23/11/2009

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, en desenvolvemento das previsións contidas na súa norma de creación, a Lei 5/1998, do 18 de decembro, de cooperativas de Galicia, regula no seu artigo 4 a composición do consello, no artigo 5 o procedemento de nomeamento e cesamento dos seus membros, e no artigo 6 a duración do mandato e as substitucións.
A aprobación dos decretos 79/2009, do 19 de abril, polo que se establece a estructura orgánica da Xunta de Galicia, e 83/2009, do 21 de abril, polo que se fixa a estrutura orgánica dos departamentos da Xunta de Galicia, motivou diversos cambios nos representantes da Xunta de Galicia e de universidades no Consello Galego de Cooperativas, sendo necesaria a súa substitución.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, e o artigo 5 e a disposición derradeira primeira do Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas,
DISPOÑO:
1. O cesamento de Antonio Santiago Oca Fernández, como vogal titular do Consello Galego de Cooperativas, en representación da Consellería do Medio Rural, e de José Ramón Pedreira Dono, como vogal suplente.
2. O cesamento de Mª Fátima del Pilar Linares Cuerpo, como vogal titular do Consello Galego de Cooperativas, en representación da Consellería do Mar, e de José Barreiro Piñeiro, como vogal suplente.
3. O cesamento de Álvaro Ansias Bacelar, como vogal titular do Consello Galego de Cooperativas, en representación da Consellería de Traballo e Benestar.
4. O cesamento de Antonio Vázquez Vázquez, como vogal titular do Consello Galego de Cooperativas, en representación da Consellería de Educación e Ordenación Universitaria, e de Uxío Cortes Couselo e Jesús Manuel Rodríguez Buján, como vogais suplentes primeiro e segundo respectivamente.
5. O cesamento de Rogelio Conde-Pumpido Tourón, como vogal titular do Consello Galego de Cooperativas, en representación das universidades galegas, e de María Jesús Tallón Nieto, como vogal suplente.
Santiago de Compostela, 8 de outubro de 2009.
Beatriz Mato Otero
Conselleira de Traballo e Benestar
b) NOMEAMENTOS CONSELLERÍA DE TRABALLO
E BENESTAR
ORDE do 8 de outubro de 2009 pola que se dispón o nomeamento de membros do Consello Galego de Cooperativas.
CONSELLERÍA DE TRABALLO E BENESTAR — II. AUTORIDADES E PERSOAL — 23/11/2009

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, en desenvolvemto das previsións contidas na súa norma de creación, a Lei 5/1998, do 18 de decembro, de cooperativas de Galicia, regula no seu artigo 4 a composición do Consello, no artigo 5 o procedemento de nomeamento e cesamento dos seus membros, e no artigo 6 a duración do mandato e as substitucións.
A aprobación dos decretos 79/2009, do 19 de abril, polo que se establece a estrutura orgánica da Xunta de Galicia, e 83/2009, do 21 de abril, polo que se fixa a estrutura orgánica dos departamentos da Xunta de Galicia, motivou diversos cambios nos representantes da Xunta de Galicia e de Universidades no Consello Galego de Cooperativas, sendo necesaria a súa substitución.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, e o artigo 5 e a disposición derradeira 1ª do Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas,
DISPOÑO:
1. Nomear a José Álvarez Robledo, como vogal titular do Consello Galego de Cooperativas en representación da Consellería do Medio Rural, e a Juan Miguel Concheiro Abal, como vogal suplente.
2. Nomear a Susana Rodríguez Carballo, como vogal titular do Consello Galego de Cooperativas en representación da Consellería do Mar, e a Eduardo Suárez Campo, como vogal suplente.
3. Nomear a Andrés Hermida Trastoy, como vogal titular do Consello Galego de Cooperativas en representación da Consellería de Traballo e Benestar.
4. Nomear a José Manuel Pinal Rodríguez, como vogal titular do Consello Galego de Cooperativas, en representación da Consellería de Educación e Ordenación Universitaria, e a Carlos Encisa de Sá, como vogal suplente.
5. Nomear a José Manuel García Vázquez, como vogal titular do Consello Galego de Cooperativas, en representación das universidades galegas.
Santiago de Compostela, 8 de outubro de 2009.
Beatriz Mato Otero
Conselleira de Traballo e Benestar
DECRETO 410/2009, do 12 de novembro, polo que se dispón a substitución dun membro do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/11/2009

De conformidade co disposto nos artigos 4, 5 e 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1º alínea d) do Decreto 87/1992, do 26 de marzo, polo que se aproba o regulamento de réxime interno do Consello Escolar de Galicia, e atendendo a designación efectuada pola Confederación Galega de Asociacións de Pais de Alumnos (Congapa) para substituír un representante da súa organización no Consello Escolar de Galicia, por proposta do conselleiro de Educación e Ordenación Universitaria, e logo da deliberación do Consello da Xunta de Galicia, na súa reunión do doce de novembro de dous mil nove,
DISPOÑO:
Artigo 1º
Que cese Xelasio Suárez Santiso como membro do Consello Escolar de Galicia, en representación dos pais de alumnos do ensino privado proposto pola Confederación Galega de Asociacións de Pais de Alumnos-Congapa.
Artigo 2º
Nomear membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación dos pais de alumnos do ensino privado proposto pola Confederación Galega de Asociacións de Pais de Alumnos-Congapa, a María Inés Gómez Otero.
Artigo 3º
O mandato do novo membro será ata que se proceda á legal renovación por metades que establece o artigo 6 da Lei 3/1986, do 18 de decembro, de consellos escolares de Galicia.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, doce de novembro de dous mil nove.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación Universitaria
RESOLUCIÓN do 6 de novembro de 2009, da Dirección Xeral de Industria, Enerxía e Minas, pola que se modifica o prazo establecido na disposición transitoria da Orde do 28 de agosto de 2008, de desenvolvemento do Decreto 253/2004, do 7 de outubro, polo que se regulan as actividades de bronceado artificial mediante radiacións ultravioleta, e pola que se establecen os requisitos exixibles aos organismos de control para actuar neste campo.
CONSELLERÍA DE ECONOMÍA E INDUSTRIA — I. DISPOSICIÓNS XERAIS — 18/11/2009

Antecedentes.
Primeiro.-A Orde do 28 de agosto de 2008, de desenvolvemento do Decreto 253/2004, do 7 de outubro, polo que se regulan as actividades de bronceado artificial mediante radiacións ultravioleta, e pola que se establecen os requisitos exixibles aos organismos de control para actuar neste campo, establece na súa disposición transitoria o prazo dun ano contado a partir da súa entrada en vigor, para que os organismos de control autorizados na Comunidade Autónoma de Galicia que estean realizando as revisións técnicas de aparellos de bronceado artificial mediante radiacións ultravioleta presenten ante a dirección xeral competente en materia de industria a documentación exixida no seu artigo 2º.
Segundo.-Entre esa documentación que hai que presentar atópase o certificado de acreditación da Entidade Nacional de Acreditación (Enac), no ámbito de instalacións que utilizan aparellos para a exposición da pel a radiacións ultravioleta.
Que esa acreditación de nova creación require un prazo de tempo superior ao previsto na Orde do 28 de agosto de 2008, como o proba que ata a data ningún organismo autorizado na Comunidade Autónoma de Galicia puido obter o devandito certificado.
Fundamentos de dereito.
Primeiro.-Esta consellería é a competente para resolver este procedemento con fundamento no disposto no Decreto 324/2009, do 11 de xuño, polo que se establece a estrutura orgánica da Consellería de Economía e Industria (DOG nº 117, do 17 de xuño) e na Lei 30/1992, do 26 de novembro, de réxime xurídico das administracións públicas e do procedemento administrativo común (BOE nº 285, do 27 de novembro), modificada polas leis 4/1999, do 13 de xaneiro (BOE nº 12, do 14 de xaneiro), e 24/2001, do 27 de decembro (BOE nº 313, do 31 de decembro).
Segundo.-Que na propia Orde do 28 de agosto de 2008, na súa disposición derradeira primeira, autorízase o director xeral con competencias en materia de industria para ditar cantas disposicións sexan necesarias en garantía da súa aplicación, supervisión e execución.
Por todo o anteriormente exposto
RESOLVO:
Primeiro.-Prorrogar ata nova disposición o prazo concedido aos organismos de control autorizados que pretendan realizar as revisións técnicas dos aparellos de bronceado, para a presentación do certificado de acreditación da Entidade Nacional de Acreditación (Enac) no ámbito regulamentario de instalacións que utilizan aparellos para a exposición da pel a radiacións ultravioleta.
Santiago de Compostela, 6 de novembro de 2009.
Ángel Bernardo Tahoces
Director xeral de Industria, Enerxía e Minas
ORDE do 16 de novembro de 2009 pola que se amplía a dotación orzamentaria da Orde do 18 de febreiro de 2009 pola que se establecen as bases que regulan a concesión das axudas para o fomento das razas autóctonas galegas de protección especial en perigo de extinción, e se convocan no ano 2009.
CONSELLERÍA DO MEDIO RURAL — III. OUTRAS DISPOSICIÓNS — 20/11/2009

Orde do 18 de febreiro de 2009 ( DOG nº 38, do martes 24 de febreiro), pola que se establecen as bases que regulan a concesión das axudas para o fomento das razas autóctonas galegas de protección especial en perigo de extinción, e se convocan no ano 2009.
1. No seu artigo 17 precísanse as aplicacións orzamentarias e o importe económico previsto para o financiamento das ditas axudas, e así mesmo que os importes dos orzamentos xerais da Comunidade Autónoma de Galicia cos que se financiarán estas axudas poderanse incrementar con fondos comunitarios, estatais ou autonómicos achegados para o efecto.
Co obxecto de poder amparar todas as solicitudes nas distintas liñas de axuda establecidas, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co previsto no artigo 30.1º.3 do Estatuto de autonomía de Galicia, e no uso das facultades que me confiren os artigos 14 e 31.2º da Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, de normas reguladoras da Xunta e da súa Presidencia
DISPOÑO:
Artigo único
1. Amplíase a dotación orzamentaria que se establece na Orde do 18 de febreiro de 2009 (DOG nº 38, do martes 24 de febreiro), pola que se establecen as bases que regulan a concesión das axudas para o fomento das razas autóctonas galegas de protección especial en perigo de extinción, e se convocan no ano 2009.
2. O incremento da dotación será de 41.536 euros con cargo á aplicación 49.02.713-C.771.3 dos orzamentos xerais da Comunidade Autónoma de Galicia para o ano 2009.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na devandita Orde do 18 de febreiro de 2009.
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 16 de novembro de 2009.
Samuel Jesús Juárez Casado
Conselleiro do Medio Rural
SERVICIO GALEGO DE PROMOCIÓN DA IGUALDADE DO HOME
E DA MULLER
RESOLUCIÓN do 16 de novembro de 2009 pola que se adxudican as subvencións para investimentos innovadores convocadas pola Orde do 2 de xullo de 2009 (Diario Oficial de Galicia número 133, do 9 de xullo).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 20/11/2009

Por Orde da Consellería de Economía e Industria do 2 de xullo de 2009 (DOG nº 133, do 9 de xullo), convocáronse as subvencións para o ano 2009 para dotacións de unidades de I+D dentro das empresas e investimentos innovadores no ámbito da Comunidade Autónoma de Galicia, correspondentes aos dous procedementos ou modalidades de subvención seguintes:
-IN848A: dotación de unidades de I+D dentro das empresas.
-IN848B: investimentos innovadores.
Na súa virtude, de acordo co establecido nas bases da citada orde da convocatoria, atendendo as dispoñibilidades de crédito e as propostas elaboradas pola Comisión de Valoración prevista no artigo 10 da orde da convocatoria, esta consellería
RESOLVE:
Primeiro.-Concederlles as subvencións para investimentos innovadores (procedemento IN848B) aos beneficiarios que se relacionan no anexo B-I desta resolución, nas contías que se sinalan, que supoñen un total de 3.600.018,56 euros para o ano 2009.
Segundo.-Aquelas subvencións para as cales no anexo correspondente se recolle Si na columna Feder están cofinanciadas con fondos Feder.
Terceiro.-Para poder percibir as subvencións, os beneficiarios deberán presentar, na data límite do 25 de novembro de 2009, a documentación indicada no artigo 17 da Orde do 2 de xullo de 2009 (DOG nº 133, do 9 de xullo) así como no artigo 6 do anexo I da citada orde de convocatoria.
Cuarto.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Quinto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Sexto.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de novembro de 2009.
P.D. (Orde 30-4-2009)
José Riesgo Boluda
Secretario xeral da Consellería de Economía
e Industria
Ver referencia pdf "22800D007P013.PDF"
ORDE do 11 de novembro de 2009 pola que se resolve a segunda convocatoria de axudas para o alumnado de formación profesional de centros docentes públicos e centros docentes concertados da Comunidade Autónoma de Galicia que participen en estadías en empresas de ámbito transnacional durante o ano 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/11/2009

Mediante a Orde do 10 de agosto de 2009 a Consellería de Educación e Ordenación Universitaria convocou axudas para o alumnado de formación profesional de centros docentes públicos e centros docentes concertados da Comunidade Autónoma de Galicia que participen en estadías en empresas de ámbito transnacional.
Vista a proposta da comisión de selección prevista no punto noveno da citada orde,
RESOLVO:
Primeiro.
Conceder con cargo ao concepto orzamentario 45.04.422M.480.0, as axudas para o alumnado de formación profesional de centros docentes sostidos con fondos públicos que se relacionan no anexo, correspondentes á segunda convocatoria 2009, por un importe total de 140.635 euros.
Segundo.-Pagamento das axudas.
As axudas aboaranse unha vez finalizada a actividade e despois da súa completa xustificación económica por parte do centro e entrega da memoria de actividades, xuntando certificación respecto da percepción ou non doutras axudas e subvencións para a mesma finalidade, a efectos do disposto no artigo 17.3º da Lei 9/2007, do 13 de xuño, de subvencións de Galicia.
Terceiro.
De acordo coa normativa vixente, os beneficiarios quedarán obrigados a:
1. Aceptar a axuda. Neste sentido, se no prazo de dez días, contados a partir do da recepción da comunicación pola que se notifica a concesión da axuda, o centro beneficiario non a acepta, entenderase que renuncia á súa percepción.
2. Facilitar a información requirida e someterse ás accións de comprobación ou control financeiro que poida efectuar a Consellería de Educación e Ordenación Universitaria e os organismos competentes.
3. Xustificar o correcto investimento das axudas, mediante a presentación da documentación exixida no punto décimo segundo da convocatoria.
Cuarto.
Contra esta resolución os interesados poderán interpoñer recurso potestativo de reposición no prazo dun mes, contado a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposicións derradeiras
Primeira.-Autorízase a Dirección Xeral de Educación, Formación Profesional e Innovación Educativa para ditar as disposicións que sexan necesarias para o desenvolvemento desta orde.
Segunda.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de novembro de 2009.
Jesús Vázquez Abad
Conselleiro de Educación e Ordenación Universitaria
Ver referencia pdf "22800D008P014.PDF"
RESOLUCIÓN do 12 de novembro de 2009 pola que se modifica a do 13 de marzo de 2009 pola que se regulan as bases para a concesión de axudas periódicas de apoio a mulleres que sofren violencia de xénero e se procede á súa convocatoria.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 18/11/2009

A Resolución do 13 de marzo de 2009 pola que se regulan as bases para a concesión de axudas periódicas de apoio a mulleres que sofren violencia de xénero e se procede á súa convocatoria (DOG nº 57, do 24 de marzo) establece un importe total dispoñible para o exercicio 2009 de 628.500  destinado ao financiamento das axudas económicas individuais e de carácter periódico, de apoio a mulleres que sofren violencia de xénero. Os créditos para estas axudas son ampliables e poderán incrementarse de acordo co disposto na lei anual de orzamentos e na Lei de réxime financeiro e orzamentario de Galicia, co fin de atender todas as mulleres que cumpran os requisitos establecidos nas bases da convocatoria.
En consecuencia, ante a existencia de dispoñibilidades orzamentarias que poden ser utilizadas para os mesmos fins, cómpre ampliar o importe dos créditos correspondentes ao exercicio 2009 destinados ao financiamento das axudas que poderán ser concedidas ao abeiro da Resolución do 13 de marzo de 2009, na contía adicional de 535.050  para o exercicio corrente, coa finalidade de facer chegar as ditas axudas ao maior número de mulleres posibles en contía suficiente para garantir unha axeitada prestación dos obxectivos fixados.
Por todo o exposto e en uso das facultades que me foron conferidas,
DISPOÑO:
Artigo único.
1. Amplíase o importe correspondente ao exercicio 2009, aplicación 05.80.313D.480.0 en 535.050  quedando a cantidade total en 1.163.550  que se vai destinar ao financiamento das axudas periódicas de apoio a mulleres que sofren violencia de xénero que se van conceder ao abeiro da Resolución do 13 de marzo de 2009, pola que se establecen as bases polas que se rexerá a concesión de axudas periódicas de apoio a mulleres que sofren violencia de xénero e se procede á súa convocatoria.
2. Esta modificación non afecta o prazo establecido na referida resolución para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 12 de novembro de 2009.
P.S. (Resolución do 4 de maio de 2009)
Marta González Vázquez
Directora do Servizo Galego de Promoción
da Igualdade do Home e da Muller
CORRECCIÓN de erros.-Resolución do 21 de outubro de 2009 pola que se establecen as bases reguladoras para a concesión, en réxime de concorrencia competitiva, das subvencións e axudas a proxectos de aforro e eficiencia enerxética correspondentes ao exercicio 2009 e ao abeiro do convenio subscrito entre o Instituto para a Diversificación e Aforro da Enerxía (IDAE) e o Instituto Enerxético de Galicia (Inega) o día 3 de xullo de 2009.
INSTITUTO ENERXÉTICO DE GALICIA — III. OUTRAS DISPOSICIÓNS — 18/11/2009

Advertidos erros na resolución publicada no Diario Oficial de Galicia nº 213, do 30 de outubro de 2009, cómpre facer as seguintes correccións:
Na páxina 16.904, no título da resolución, onde di: «... o día 3 de xullo de 2009», debe dicir: «... o día 3 de xullo de 2008».
Na páxina 16.916, no punto 2.D, onde di: «Auditorías enerxéticas a frotas de transporte industrial, de pasaxeiros e de mercadorías», debe dicir: «Auditorías enerxéticas a frotas de transporte industrial, de pasaxeiros e de mercadorías. Os estudos resultantes deberán ter o contido mínimo indicado no documento. Contido mínimo dunha auditoría enerxética dispoñible na páxina web do Inega (www.inega.es)».
Na páxina 16.916, no punto 3.A, onde di: «Persoas físicas ou xurídicas de natureza pública ou privada propietarios ou titulares de edificios do sector residencial...», debe dicir: «Persoas físicas ou xurídicas de natureza pública ou privada propietarios ou titulares de vivendas unifamiliares, edificios do sector residencial...».
Na páxina 16.920, no punto 3.E, onde di: «Unha vez finalizada a auditoría deberá presentarse unha copia dela en formato dixital así como o formulario de resultados do estudo, dispoñible na páxina web do Inega (www.inega.es)», debe dicir: «Os estudos resultantes deberán ter o contido mínimo indicado no documento: Contido mínimo dunha auditoría enerxética dispoñible na páxina web do Inega (www.inega.es). Unha vez finalizada a auditoría deberá presentarse unha copia dela en formato dixital así como o formulario de resultados do estudo, dispoñible na páxina web do Inega (www.inega.es)».
Na páxina 16.923, no punto 4.C, onde di: «Documento formulario de resultados do estudo, dispoñible na páxina web do Inega (www.inega.es)», debe dicir: «Documento formulario de resultados do estudo, dispoñible na páxina web do Inega (www.inega.es), en pdf».
Na páxina 16.923, no punto 5.A, onde di: «Documento formulario de resultados do estudo, dispoñible na páxina web do Inega (www.inega.es)», debe dicir: «Documento formulario de resultados do estudo, dispoñible na páxina web do Inega (www.inega.es), en pdf».
Na páxina 16.924, no punto 5.B, onde di: «Documento formulario de resultados do estudo, dispoñible na páxina web do Inega (www.inega.es)», debe dicir: «Documento formulario de resultados do estudo, dispoñible na páxina web do Inega (www.inega.es), en pdf».
Na páxina 16.926, no anexo II, Solicitude ADM 00, onde di: «lexislación aplicable... o día 3 de xullo de 2009», debe dicir: «lexislación aplicable... o día 3 de xullo de 2008».
SERVICIO GALEGO DE PROMOCIÓN DA IGUALDADE DO HOME
E DA MULLER
ORDE do 13 de novembro de 2009 pola que se amplía a dotación orzamentaria da Orde do 6 de agosto de 2009 pola que se regulan e se convocan as subvencións de apoio á viabilidade das explotacións leiteiras galegas.
CONSELLERÍA DO MEDIO RURAL — III. OUTRAS DISPOSICIÓNS — 18/11/2009

Pola Orde do 6 de agosto de 2009 reguláronse e convocáronse subvencións de apoio á viabilidade das explotacións leiteiras galegas (Diario Oficial de Galicia nº 156, do 11 de agosto).
Así mesmo, pola Orde do 14 de outubro de 2009 ampliouse a dotación orzamentaria da Orde do 6 de agosto de 2009, nunha cantidade de oitocentos trinta e un mil cento trinta e catro euros con cincuenta e catro céntimos (831.134,54 euros).
No artigo 15 da orde, relativo ao financiamento destas axudas, detállase a aplicación orzamentaria o importe económico previsto para elas, e que a dita cantidade pode ser incrementada con fondos adicionais procedentes desta ou outras administracións.
En consecuencia, de acordo co disposto no artigo 30.1.3 do Estatuto de autonomía de Galicia e facendo uso das facultades que me confiren o artigo 14 da Lei 9/2007, do 13 de xuño, de subvencións de Galicia, así como en uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.
Primeiro.-Amplíase a dotación orzamentaria que se recolle na orde desta consellería do 6 de agosto de 2009 (Diario Oficial de Galicia nº 156, do 11 de agosto) pola que se regulan e convocan as subvencións de apoio á viabilidade das explotacións leiteiras galegas, nun total de dous millóns cento dezasete mil euros (2.117.000 ), na aplicación orzamentaria 49.02.712B.772.0 dos orzamentos xerais da Comunidade Autónoma de Galicia.
Disposición adicional
Única.-A ampliación orzamentaria prevista no artigo único desta orde non afecta o prazo de presentación de solicitudes establecido na Orde do 6 de agosto de 2009.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de novembro de 2009.
Samuel Jesús Juárez Casado
Conselleiro do Medio Rural